**Likumprojekta „Grozījumi Liepājas speciālās ekonomiskās zonas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Liepājas speciālās ekonomiskās zonas likumā” (turpmāk – Likumprojekts) izstrādāts ar mērķi mainīt Liepājas speciālās ekonomiskās zonas (turpmāk arī – SEZ) pārvaldes juridisko statusu, paredzot, ka ostas pārvalde ir valsts un pašvaldības dibināta kapitālsabiedrība, kuras daļas nav atsavināmas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 82.punkts, kas paredz apņemšanos lielo ostu darbībā piemērot OECD valsts kapitālsabiedrību pārvaldības principus, palielināt valsts ietekmi lēmumu pieņemšanā un nodrošināt efektīvāku resursu izmantošanu; izvērtēt un reformēt lielo ostu pārvaldības modeli, kā prioritāro risinājumu paredzot to pārveidošanu par valsts kapitālsabiedrībām.Likuma par ostām pārejas noteikumu 14.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma par ostām pārejas noteikumu 14.punktā noteikts uzdevums Ministru kabinetam izvērtēt Latvijas ostu pārvaldības modeļa atbilstību starptautiskajiem labas pārvaldības principiem un līdz 2020. gada 1. jūlijam iesniegt Saeimā likumprojektu par Latvijas ostu pārvaldības modeļa maiņu.Izpildot Likuma par ostām pārejas noteikumu 14.punktā doto uzdevumu, Satiksmes ministrijas uzdevumā zvērinātu advokātu birojs “Kronbergs Čukste LEVIN” sagatavoja atzinumu par Latvijas lielo ostu pārvalžu iespējamo pārveidošanu par valsts kapitālsabiedrībām, tostarp, izvērtēja arī citu valstu praksi ostu pārvaldībā (turpmāk – Atzinums par ostu modeli). Atzinums par ostu modeli ir pieejams Pārresoru koordinācijas centra Pētījumu un publikāciju datu bāzē (*http://petijumi.mk.gov.lv/node/3351)* un Satiksmes ministrijas tīmekļvietnē (http://www.sam.gov.lv/sites/sam/files/ content/p%C4%93t%C4%ABjumi/atzinums-par-ostu-parvaldibas-modela-mainu\_09072020.pdf).Ostu pārvaldības modeļa nomaiņas uz kapitālsabiedrībām galvenā priekšrocība ir precīzais regulējums. Normatīvie akti, kas regulē kapitālsabiedrību darbību Latvijā, atbilst Ekonomiskās sadarbības un attīstības organizācijas (turpmāk – OECD) standartiem, kā arī ir skaidri un saprotami arī starptautiskā līmenī.Ostu pārvaldēm kā atvasināto publisko tiesību juridiskajām personām iespējams pildīt tikai funkcijas, kas minētas Likumā par ostām un nav pretējas likuma mērķim. Kapitālsabiedrībai ir lielākas iespējas jaunu klientu piesaistīšanā, kopuzņēmumu dibināšanā un ostu darbības attīstīšanā.Atzinumā par ostu modeli, definējot problēmas esošajā ostu pārvaldības modelī, secināts, ka liela daļa principu no OECD korporatīvās pārvaldības vadlīnijām jau tiek piemēroti Latvijas ostu pārvaldībā, kā arī vairākas normas, kas saistītas ar lēmumu pieņemšanas kārtību un kompetencēm, informācijas atklātību komunikāciju ar ostas klientiem un sabiedrību, vienlīdzīgu un nediskriminējošu noteikumu piemērošanu, jau iestrādātas ostu nolikumos. Tomēr secināts, ka būtisks aspekts, kurš nav ietverts ostu pārvaldībā, bet ir viens no svarīgākajiem valsts kapitālsabiedrību pārvaldībā, ir politiskās neatkarības nodrošināšana. Tas attiecas uz attiecībām starp kapitālsabiedrību un akcionāru, īpašumtiesībām, pārraudzības nodrošināšanu, neatkarības nodrošināšanu, skaidru vadības, valdes un padomes locekļu atlases procesu, kvalifikāciju un atlīdzību. Līdzšinējā ostu pārvaldības modelī gan valsts, gan pašvaldība ir tieši iesaistītas lēmumu pieņemšanā, jo tās deleģē pārstāvjus valdē un valde ir augtākā lēmējinstitūcija.Likumprojekta mērķis ir vienlaicīgi ar grozījumiem Likumā par ostām ieviest valsts kapitālsabiedrību pārvaldības principus arī LSEZ pārvaldībā atbilstoši regulējumam, kas izriet no Publiskas personas kapitāla daļu un kapitālsabiedrību pārvaldības likuma. Šis likums un ar to saistītie normatīvie akti izstrādāti, ievērojot OECD vadlīnijas valsts kapitālsabiedrību pārvaldībā. Būtiski ieguvumi no šādas pārmaiņas ir Atzinumā par ostu modeli norādītas attiecības starp kapitālsabiedrību un akcionāru, īpašumtiesībām, pārraudzības nodrošināšanu, neatkarības nodrošināšanu, skaidru vadības, valdes un padomes locekļu atlases procesu, kvalifikāciju un atlīdzību.LSEZ pārvaldības kapitālsabiedrības izveides mērķis atbilst Valsts pārvaldes iekārtas likuma 88.panta pirmās daļas 3.punktā minētajam mērķim: tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.Atzinumā par ostu modeli izvērtēti divi iespējamie modeļi:A variants.Veidot trīs atsevišķas valsts kapitālsabiedrības (ostu pārvalžu komercializācija), kuras pārņemtu attiecīgo ostu pārvalžu funkcijas un saistības. Kapitālsabiedrības veiktu gan publiskās, gan privātās funkcijas. Tām būtu tiesības iesaistīties komercdarbībā, ievērojot valsts kapitālsabiedrībām saistošos ierobežojumus iesaistei komercdarbībā.B variants.Veidot vienu valsts kapitālsabiedrību, kas pārņemtu ostas pārvalžu funkcijas un saistības. Kapitālsabiedrība veiktu gan publiskās, gan privātās funkcijas. Publisko funkciju uzraudzību veiktu vai nu Satiksmes ministrija vai neatkarīga iestāde (piemēram, VAS “Latvijas Jūras administrācija”). Kapitālsabiedrība veiktu gan publiskās, gan privātās funkcijas. Tai būtu tiesības iesaistīties komercdarbībā, ievērojot valsts kapitālsabiedrībām saistošos ierobežojumus iesaistei komercdarbībā.  Ņemot vērā ostu attīstību pasaulē, ostas vairs nenodarbojas tikai ar kravu pārkraušanu, bet arī veicina ražošanu, tirdzniecību un preču apmaiņu caur Latviju.Likumprojekts paredz Liepājas SEZ pārvaldes pārveidi par kapitālsabiedrību un šobrīd netiek plānota SEZ atdalīšana no ostas. Tomēr risinājums ar atdalītu SEZ no ostas nākotnē arī ir iespējams, tālāk attīstot ostu pārvaldību un optimizējot valsts resursu izmantošanu.Atzinumā par ostu modeli norādīts, ka esošā ostu pārvaldības struktūra saskaņā ar to darbību regulējošajiem speciālajiem normatīvajiem aktiem būtiski atšķiras no valsts kapitālsabiedrību pārvaldības struktūras. Tomēr nav konstatēti būtiski šķēršļi, kādēļ ostu pārvaldība nevarētu tikt īstenota valsts kapitālsabiedrību pārvaldības struktūras ietvaros. Paralēli Likumprojekta virzībai uz Ministru kabinetu ir sagatavots un nosūtīts pirmspaziņojums Eiropas Komisijai ar izvērtējumu par kapitālsabiedrību izveidi, ieguldot to pamatkapitālā publiskos aktīvus.Ņemot vērā valsts kapitālsabiedrības pārvaldības kārtību, lielākā daļa Liepājas SEZ pārvaldnieka funkciju visticamāk piekristu valsts kapitālsabiedrības valdei, kā arī valsts kapitālsabiedrības valdei piekristu virkne Liepājas SEZ pārvaldes valdes funkciju. Vienlaikus virkne būtisku funkciju piekristu valsts kapitālsabiedrības padomei vai dalībnieku/akcionāru sapulcei. Raugoties no valsts kapitālsabiedrību pārvaldības struktūras juridiskā regulējuma viedokļa, nav būtisku atšķirību, vai ostas pārvaldību nodrošina viena kapitālsabiedrība vai trīs kapitālsabiedrības, proti, konkrētā pārvaldības modeļa izvēles rezultātā varētu mainīties vien valdes locekļu skaits, kā arī pienākums izveidot padomi. Vienlaikus jāņem vērā, ka kapitālsabiedrības pārvaldīšana notiek vienoti, tādejādi strikta katras konkrētās ostas pārvaldības nodalīšana vienas kapitālsabiedrības ietvaros nav iespējama. Ir veiktas konsultācijas ar Centrālo statistikas pārvaldi par to, vai veidojamās ostu kapitālsabiedrības būtu iekļaujamas vispārējās valdības sektorā atbilstoši Eiropas nacionālo un reģionālo kontu sistēmas Eiropas Savienībā metodoloģijai. Ņemot vērā to, ka līdzšinējās ostu pārvaldes pēc savas saimnieciskās darbības rakstura nav iekļautas vispārējā valdības sektorā un ņemot vērā to, ka nav plānotas nekādas tādas izmaiņas, kas liktu ostu pārvaldes iekļaut vispārējā valdības sektorā, tās arī turpmāk finansēs savas izmaksas no saviem ieņēmumiem un no valdības puses nav plānota iejaukšanās kapitālsabiedrības darbā, padomes un valdes locekļus plānots iecelt atklātā konkursā, uzskatāms, ka arī turpmāk jaunās ostu kapitālsabiedrības atbilstu 11.sektoram Nacionālo kontu sistēmā.Izvēloties veidot vienu kapitālsabiedrību, kura pārvalda visas trīs lielās ostas, tā darbosies saskaņā ar vienu kopīgu vispārējo stratēģisko mērķi un vidēja termiņa darbības stratēģiju, kas gan neizslēdz iespēju vispārējā stratēģiskajā mērķī un vidēja termiņa darbības stratēģijā diferencēt pasākumus, kuri veicami attiecībā uz katras konkrētās ostas attīstību. Savukārt, ja katras ostas pārvaldību veiks atsevišķa kapitālsabiedrība, katras konkrētās ostas attīstības scenārijus būtu iespējams vēl vairāk nodalīt, jo katru ostu pārvaldošajai kapitālsabiedrībai būtu tās individuālais vispārējais stratēģiskais mērķis un vidēja termiņa darbības stratēģija. Neskatoties uz to, ka Ventspils ostas pārvaldīšanai nodibinātā akciju sabiedrība “Ventas osta” (turpmāk- AS “Ventas osta”) vēl nav pārņēmusi visas saistības un funkcijas no Ventspils brīvostas pārvaldes, saskaņā ar 2020. gada sešu mēnešu finanšu pārskatu AS “Ventas osta” uzrāda pozitīvus rādītājus. Lai būtu iespējams veikt pilnvērtīgu darbības salīdzinājumu, nepieciešami pilnā gada rādītāji, kā arī visu saistību pārņemšana.Ņemot vērā Atzinumā par ostu modeli veikto izvērtējumu, Satiksmes ministrija ir sagatavojusi Likumprojektu, paredzot tajā šādus būtiskākos grozījumus:Likumprojektā paredzēts, ka Liepājas speciālās ekonomiskās zonas pārvaldīšanai un funkciju veikšanai tiek izveidota kapitālsabiedrība, kuras kapitāla daļas (akcijas) nav atsavināmas vai ieķīlājamas. Ņemot vērā Liepājas speciālajā ekonomiskajā zonā esošo lielo pašvaldības īpašumu skaitu, plašo pilsētas teritoriju un Liepājas speciālās ekonomiskās zonas lielo ietekmi uz iedzīvotājiem, Liepājas pilsētas pašvaldībai paredzēts piedāvāt iespēju ar ieguldījumiem pamatkapitālā iegūt kapitāldaļas, tādejādi nodrošinot sabiedrības interešu pārstāvēšanu kapitālsabiedrībā. Attiecībā uz kapitāla proporciju starp valsti un pašvaldību, paredzēts nosacījums, ka valsts pusei ir ne mazāk kā divas trešdaļas kapitāldaļu. Saglabājot valsts pusē divas trešdaļas kapitāldaļu tiek nodrošināta Deklarācijas par Artura Krišjāņa Kariņa vadītā Ministru kabineta iecerēto darbību 82.punkta izpilde, kas cita starpā paredz palielināt valsts ietekmi lēmumu pieņemšanā un nodrošināt efektīvāku resursu izmantošanu. Kapitāldaļu turētāja no valsts puses ir Satiksmes ministrija, Finanšu ministrija, Ekonomikas ministrija un Vides aizsardzības un reģionālās attīstības ministrija. Valstij piederošās akcijas paredzēts nodot turējumā šādās proporcijās: 40 procenti Satiksmes ministrijai, kā vadošai valsts pārvaldes iestādei transporta un sakaru nozarēs, tostarp ostu sektorā, 20 procenti Finanšu ministrijai, 20 procenti Ekonomikas ministrijai un 20 procenti Vides aizsardzības un reģionālās attīstības ministrijai. Likumprojekta 1.pantā ietvertajā 8. panta otrajā daļā paredzēts, ka akcijas var piederēt arī pašvaldībai, veicot ieguldījumus kapitālsabiedrības pamatkapitālā.Likumprojekts paredz pašvaldības tiesības pilnvērtīgi iesaistīties kapitālsabiedrības pārvaldībā, iegūstot kapitāldaļas. Likumprojekts nekādā veidā neierobežo pašvaldības tiesības un pienākumus attiecībā uz savas teritorijas plānošanu, attīstību un attiecīgu pašvaldības kompetencē esošu normatīvu aktu izdošanas.Latvijas lielās ostas un Liepājas SEZ ieņem stratēģiski nozīmīgu lomu ne tikai no transporta politikas viedokļa, bet arī no vispārējās tautsaimniecības, ieņēmumu un vides aspektiem. Tādēļ Liepājas speciālās ekonomiskās zonas pārvaldībā svarīgi nodrošināt Satiksmes ministrijas, Ekonomikas ministrijas, Finanšu ministrijas un Vides aizsardzības un reģionālās attīstības ministrijas pārstāvību. Līdzīgs akciju sadales modelis ir akciju sabiedrībai “Attīstības finanšu institūcija Altum”, kur Finanšu institūcijas 40 procentu akciju turētājs ir Finanšu ministrija, 30 procentu akciju turētājs — Ekonomikas ministrija un 30 procentu akciju turētājs — Zemkopības ministrija. Šādā veidā nepieciešamības gadījumā tiek nodrošināta aktīva ministriju pārstāvju sadarbība ostu attīstības veicināšanā un problemātisko jautājumu risināšanā. Neskatoties uz to, ka atbilstoši Publiskas personas kapitāla daļu un kapitālsabiedrību pārvaldības likuma 10. panta trešajai daļai vienai valsts kapitālsabiedrībai var būt tikai viens akciju turētājs, Liepājas speciālās ekonomiskās zonas likums (turpmāk - Likums) ir speciālais likums un tajā var būt noteikts atšķirīgs kapitāldaļu turētāju loks. Papildu Publiskas personas kapitāla daļu un kapitālsabiedrību pārvaldības likumā noteiktajam kapitālsabiedrības akcionāru sapulces kompetencē paredzēts pieņemt lēmumus par:1) vidēja termiņa budžeta apstiprināšanu;2) iekšējās kontroles sistēmas apstiprināšanu.  Ņemot vērā plašo kapitāldaļu turētāju struktūru, kapitālsabiedrības stratēģisko nozīmi valsts un pašvaldību līmenī dažādās tautsaimniecības jomās un ciešo sinerģiju ar pašvaldībām, atsevišķi stratēģiskas dabas jautājumi tiek deleģēti izlemšanai akcionāru sapulcē. Tādējādi tiek nodrošināta četru ministriju un pašvaldību iesaiste stratēģiski svarīgu un labas pārvaldības jautājumu izlemšanā: par vidēja termiņa budžetu, iekšējo auditu un iekšējās kontroles nodrošināšanu. Ņemot vērā normatīvajos aktos noteikto regulējumu par publiskas personas kapitālsabiedrību pārvaldību, turpmāk nav nepieciešams Liepājas speciālās ekonomiskās zonas nolikums. Kapitālsabiedrība, kas nodrošinās Liepājas speciālās ekonomiskās zonas pārvaldīšanu, darbosies atbilstoši normatīviem aktiem publiskas personas kapitālsabiedrību pārvaldības jomā. Likumprojekts paredz izslēgt Likuma pantus, kas reglamentē līdzšinējās pārvaldes organizatorisko struktūru, kā arī izpildaparāta un valdes funkcijas.Atbilstoši Likumprojekta 3. pantam ar pakalpojumu kompleksa nodrošināšanu Liepājas SEZ ieguldītājiem un komercsabiedrībām saprotamas visas nepieciešamās darbības, kas nepieciešamas Likuma mērķa sasniegšanai. Uzsākot jauna pakalpojuma nodrošināšanu Liepājas SEZ pārvalde veic izvērtējumu atbilstoši Valsts pārvaldes iekārtas likuma 88. panta prasībām.Atbilstoši Komercdarbības atbalsta kontroles likuma 5. pantā minētajām pazīmēm, dibinot kapitālsabiedrību, kas pārvaldīs Liepājas speciālo ekonomisko zonu, ieguldījumi no valsts puses kapitālsabiedrības pamatkapitālā netiek uzskatīti par valsts atbalstu, jo nepiepildās visi šajā pantā minētie kritēriji. Ieguldāmā zeme, būves un manta līdz šim bija speciālo ekonomisko zonu pārvaldošās institūcijas īpašums. Reformējot ostu pārvaldības modeli, netiek paredzēts kapitālsabiedrības pamatkapitālā ieguldīt papildu īpašumus vai mantu, izņemot dibināšanas pamatkapitālu 35 tūkstošu eiro apmērā. Ņemot vērā, ka Latvijā visas ostas pārvaldošās institūcijas ir valsts pārraudzībā, netiek veidota priekšrocība kādai no speciālajām ekonomiskajām zonām vai ostām. To regulējums ir vienlīdzīgs visām ostas pārvaldošajām institūcijām. Nav identificēti riski, kas pieļautu konkurences kropļošanu Eiropas tirgū, tieši otrādi – citās Eiropas Savienības dalībvalstīs esošie pārvaldības modeļi ir līdzīgi un to kapitāldaļas vai cita veida īpašumtiesības pieder valstij vai pašvaldībai.Attiecīgi Likumprojekta 3.pantā ietvertajā 9.pantā precizētas Liepājas speciālās ekonomiskās zonas pārvaldes funkcijas, lai nodrošinātu Liepājas speciālās ekonomiskās zonas attīstību un izaugsmi. Likumprojekts paredz izslēgt tās funkcijas, kuras reglamentē normatīvie akti publiskas personas kapitālsabiedrību pārvaldības jomā. Likumprojektā uzskaitītas gan publiskas funkcijas, gan funkcijas privāto tiesību jomā. Publisko tiesību jomā paredzētās funkcijas atbilst Valsts pārvaldes iekārtas likuma regulējumam, tās LSEZ veic līdz šim un tās var deleģēt privātpersonai - jaunajai kapitālsabiedrībai LSEZ pārvaldībai.Jautājumus par ostu maksām šis likumprojekts nereglamentē. Tas tiek reglamentēts grozījumos Likumā par ostām, kur cita starpā paredzēta Ministru kabineta iesaiste un deleģējums Ministru kabinetam izdot kārtību, kādā tiek noteikta kanāla maksa, tādējādi nodrošinot Ministru kabineta lomu publisko tiesību jomā attiecībā uz ostu maksām.Ņemot vērā lielo īpašumu, kurus nepieciešams novērtēt pirms ieguldīšanas kapitālsabiedrības pamatkapitālā, apjomu un pārņemamo saistību apjomu, Likumprojekta 7.pants papildina Likuma pārejas noteikumus, paredzot deviņu mēnešu laikā no likuma spēkā stāšanās brīža nodibināt kapitālsabiedrību Liepājas speciālās ekonomiskās zonas pārvaldīšanai un ostas pārvaldes funkciju veikšanai Liepājas ostā un arī deviņu mēnešu laikā likvidēt atvasināto publisko tiesību juridisko personu – Liepājas speciālās ekonomiskās zonas pārvaldi.Pamatojoties uz Likumprojekta 7.pantā ietverto pārejas noteikumu 4.punktu, Ministru kabinets likvidē Liepājas speciālās ekonomiskās zonas pārvaldi (atvasinātu publisko tiesību juridisko personu).Atbilstoši Likumprojekta 7.pantā ietvertajam pārejas noteikumu 3. un 4.punktam Ministru kabinets un Liepājas pilsētas pašvaldība izveidos kapitālsabiedrību Liepājas speciālās ekonomiskās zonas pārvaldīšanai un tās pamatkapitālā no valsts puses paredzēts ieguldīt Liepājas speciālās ekonomiskās zonas pārvaldei piederošo mantu un aktīvus, kā arī pašvaldībai piederošu mantu un aktīvus zonas teritorijā no pašvaldības puses. Paredzēts nosacījums, ka valsts pusei ir ne mazāk kā divas trešdaļas kapitāldaļu. Šī kapitālsabiedrība būs Liepājas speciālās ekonomiskās zonas pārvaldes tiesību un saistību, mantas, finanšu līdzekļu un aktīvu pārņēmēja.  Savukārt deviņu mēnešu laikā pēc Likumprojekta spēkā stāšanās būs jāpieņem attiecīgi normatīvie akti, lai likvidētu Liepājas speciālās ekonomiskās zonas pārvaldi, vienotos ar pašvaldību par ieguldījumiem kapitālsabiedrības pamatkapitālā un nodotu kapitālsabiedrībai likvidētās Liepājas speciālās ekonomiskās zonas pārvaldes tiesības, saistības, mantu un finanšu līdzekļus kopā ar visiem saistītajiem pienākumiem, tiesībām un apgrūtinājumiem, tostarp kredītsaistībām. Ja kapitālsabiedrībai nebūs iespējams saņemt aizdevumus komercbankās vai citās finanšu institūcijās, var būt nepieciešamība aizņemties no valsts.Plānots, ka, apstiprinot likumprojektu “Grozījumi Likumā par ostām, Ministru kabinets ar protokollēmumu noteiks atbildīgās personas, nepieciešamās rīcības un termiņus pārejas noteikumos paredzēto darbību veikšanai attiecībā uz jaunu kapitālsabiedrību izveidi, kā arī Liepājas speciālās ekonomiskās zonas pārvaldes likvidāciju un tiesību un saistību pārņemšanu. |
|  | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Liepājas speciālās ekonomiskās zonas pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas izmanto Liepājas speciālo ekonomisko zonu komercdarbībai un tajā esošās ostas sniegtos pakalpojumus, personas, kas atrodas līgumattiecībās ar Liepājas speciālās ekonomiskās zonas pārvaldi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Ar Likumprojektu netiks mainītas administratīvās procedūras un procesi attiecībās uz komersantiem, kas veic komercdarbību Liepājas speciālās ekonomiskās zonas teritorijā. Nav sagaidāma negatīva ietekme uz pakalpojumu sniegšanu speciālajā ekonomiskajā zonā un uz tās budžetu.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*eiro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 35 377,03 | 0 | 0 | 0 |
| 2.1. valsts pamatbudžets | 0 | 0 | 0 | 35 377,03 | 0 | 0 | 0 |
| 2.2. valsts speciālais budžets | 0 | 0 | 0 |  | 0 | 0 |  |
| 2.3. pašvaldību budžets | 0 | 0 | 0 |  | 0 | 0 |  |
| 3. Finansiālā ietekme | 0 | 0 | 0 | -35 377,03 | 0 | 0 | 0 |
| 3.1. valsts pamatbudžets | 0 | 0 |  | -35 377,03 |  | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets | 0  | 0  | 0  | 0  |
| 5.3. pašvaldību budžets | 0  | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Ņemot vērā pieredzi, veidojot akciju sabiedrību “Ventas osta”, prognozējamās izmaksas kapitālsabiedrības dibināšanai ir šādas: 1. kapitālsabiedrības pamatkapitāls 35 000 EUR;2. Valsts nodeva par 1 dibinātāja akciju sabiedrības reģistrāciju 350 EUR;3. Maksa par publikāciju "Latvijas Vēstnesī" 27,03 EUR.Izmaksas saistībā ar funkciju pārņemšanu un aktīvu nodošanu kapitālsabiedrībai tiks precizētas, uzsākot kapitālsabiedrību veidošanu, veicot aktīvu novērtēšanu un citas ar to saistītas darbības.Valsts ieguldījums jaunizveidojamās kapitālsabiedrības pamatkapitālā tiks veikts Satiksmes ministrijas esošo budžeta līdzekļu ietvaros.Papildus ieņēmumu daļā pašvaldībām paredzēts novirzīt 10% no ostu maksām, kā arī dividendes no jauno kapitālsabiedrību darbības nākotnē gan valstij, gan pašvaldībai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Ievērojot Likumprojekta pārejas noteikumu 3.punktā noteikto, paredzēts, ka līdz brīdim, kad tiks likvidēta Liepājas speciālās ekonomiskās zonas pārvalde, tā darbosies saskaņā ar Ministru kabineta 1997.gada 23.septembra noteikumiem Nr. 336 "Liepājas speciālās ekonomiskās zonas pārvaldes nolikums". |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par Likumprojektu tā izstrādes stadijā. |
| Sabiedrības līdzdalība projekta izstrādē | Paziņojums par līdzdalības iespējām Likumprojekta izstrādes procesā ievietots 2020.gada 30.jūnijā Satiksmes ministrijas tīmekļa vietnē https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti Likumprojekts tika skatīts Latvijas Ostu, tranzīta un loģistikas padomes 15.jūlija sēdē, kur tika uzklausīti padomes locekļu un citu iesaistīto pušu viedokļi. Satiksmes ministrijā šī gada 3.augustā tika rīkota sanāksme ar ostu lietotājiem, kurā piedalījās 48 dalībnieki no dažādiem ostu uzņēmumiem, nevalstiskām organizācijām un ostu pārvaldēm. Sanāksmes laikā satiksmes ministrs iepazīstināja dalībniekus ar ostu modeli, izskaidroja aktuālākos jautājumus, informēja par likumprojekta virzību, kā arī uzklausīja dalībnieku viedokļus. Likumprojekta izstrādes laikā tika saņemti atzinumi no Liepājas ostas nomnieku asociācijas, Liepājas pilsētas domes. Izteiktie iebildumi tika ņemti vērā, daļēji ņemti vērā vai netika ņemti vērā, vai arī par tiem panākta vienošanās. |
| Sabiedrības līdzdalības rezultāti | Tika saņemti priekšlikumi un iebildumi no Liepājas pilsētas domes, Liepājas ostas nomnieku asociācijas. Saņemtie priekšlikumi un iebildumi daļēji tika ņemti vērā. |
| Cita informācija | Likumprojekts izskatīts Latvijas Ostu, tranzīta un loģistikas padomes 2020.gada 15.jūlija sēdē. Satiksmes ministrijā 2020.gada 3.augustā tika rīkota sanāksme ar ostu lietotājiem, kurā piedalījās 48 dalībnieki no dažādiem ostu uzņēmumiem, nevalstiskām organizācijām un ostu pārvaldēm.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Liepājas pilsētas pašvaldība, Liepājas speciālās ekonomiskās zonas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tiks nodrošināta institūcijas līdzšinējo funkciju un cilvēkresursu ietvaros. Likumprojekta izpildei nepieciešama kapitālsabiedrības dibināšana un atvasinātas publisko tiesību juridiskas personas - Liepājas speciālās ekonomiskās zonas pārvaldes - likvidācija atbilstoši Likumprojekta pārejas noteikumiem. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I. Stepanova